ગાંધીનગર– ફી નિયમન મુદ્દે આજે દિલ્હીમાં એટર્ની જનરલ સાથે શિક્ષણપ્રધાન ભૂપેન્દ્રસિંહ ચૂડાસમાની બેઠક યોજાશે. શાળાઓમાં ઇતરપ્રવૃત્તિ અંગેની ફી સંબંધે શાળાસંચાલકો અને વાલીઓની રજૂઆતો અંગે આબેઠકમાં ચર્ચા થવાની છે. આ અંગે વાલીમંડળના પ્રતિનિધિઓની પણ શિક્ષણ પ્રધાન સાથે બેઠક યોજાઇ ગઇ છે. ફી નિયમન મુદ્દે સુપ્રીમ કોર્ટમાં ચાલી રહેલી સુનાવણીની પૂર્વતૈયારી અને ઇતર પ્રવૃત્તિઓની ફી નક્કી કરવાના મુદ્દે શાળાસંચાલકો તથા વાલીઓ તરફથી મળેલી રજૂઆતોના સંદર્ભે આવતીકાલે નવી દિલ્હી ખાતે એટર્ની જનરલ વગેરે સાથે બેઠક યોજાશે. આ બેઠકમાં શિક્ષણપ્રધાન ભૂપેન્દ્રસિંહ ચૂડાસમા તથા શિક્ષણ વિભાગના ઉચ્ચ અધિકારીઓ ઉપસ્થિત રહી બંને તરફથી મળેલી રજૂઆતો સંદર્ભે સુપ્રીમ કોર્ટ સમક્ષ સામેની રજૂઆતોના મુદ્દાઓ અંગે વિસ્તૃત ચર્ચા કરશે. શિૅક્ષણપ્રધાન ચૂડાસમા આવતીકાલે એટર્ની જનરલ વેણુ ગોપાલ, સિનિયર એડવોકેટ સુંદરમ તથા એડિશનલ સોલિસિટર જનરલ તુષાર મહેતા સાથે પણ બેઠક યોજશે.